**NÁRODNÁ RADA SLOVENSKEJ REPUBLIKY**

**IX. volebné obdobie**

**zákon**

z ...... 2024,

**ktorým sa mení zákon č.****448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 317/2009 Z. z., zákona č. 332/2010 Z. z., zákona č. 551/2010 Z. z., zákona č. 50/2012 Z. z., zákona č. 185/2012 Z. z., zákona č. 413/2012 Z. z., zákona č. 485/2013 Z. z., zákona č. 185/2014 Z. z., zákona č. 219/2014 Z. z., zákona č. 376/2014 Z. z., zákona č. 345/2015 Z. z., zákona č. 91/2016 Z. z., zákona č. 125/2016 Z. z., zákona č. 40/2017 Z. z., zákona č. 331/2017 Z. z., zákona č. 351/2017 Z. z., zákona č. 156/2018 Z. z., zákona č. 177/2018 Z. z., zákona č. 289/2018 Z. z., zákona č. 221/2019 Z. z., zákona č. 280/2019 Z. z., zákona č. 66/2020 Z. z., zákona č. 89/2020 Z. z., zákona č. 218/2021 Z. z., zákona č. 484/2021 Z. z., zákona č. 92/2022 Z. z., zákona č. 101/2022 Z. z., zákona č. 199/2022 Z. z., zákona č. 345/2022 Z. z., zákona č. 494/2022 Z. z., zákona č. 205/2023 Z. z., zákona č. 120/2024 Z. z. sa mení takto:

1. V § 12 sa odsek 1 písmeno a) bod 2. dopĺňa číslom 2.8., ktoré znie:

„2.8. misijno-pastoračné centrá“.

1. § 30 vrátane nadpisu znie:

„§30

Misijno-pastoračné centrá

1. Misijno-pastoračné centrá sú zriadené registrovanou cirkvou alebo náboženskou spoločnosťou a ponúkajú misijnú a pastoračnú službu. Cirkvi zároveň garantujú legitimitu a odbornosť ponúkaných duchovných činností skrz odborného garanta v každom centre. Garant centra musí mať písomné poverenie svojho hierarchického zriaďovateľa.
2. V centrách sa realizujú individuálne a skupinové duchovné aktivity, ktoré motivujú a ponúkajú zdroje pre pozitívnu vnútornú zmenu u jednotlivcov.
3. V misijno-pastoračnom centre sa fyzickej osobe v nepriaznivej sociálnej situácii podľa § 2 ods. 2 písm. a), b), h) poskytuje:
4. Duchovné a osobnostné sprevádzanie,
5. Sociálne poradenstvo,
6. Pomoc pri vzdelávaní,

Utvárajú podmienky na:

1. Uvedomenie si hodnoty vzdelania
2. Uvedomenie si hodnoty zamestnania
3. Uvedomenie si hodnoty dobrovoľníckej práce
4. Rozvoj pracovných zručností a návykov
5. Záujmovú, umeleckú, duchovnú činnosť a činnosti osobnostného rozvoja.
6. Misijná a pastoračná práca v Misijno-pastoračných centrách na základe vytvárania osobných priateľských a recipročných dlhodobých vzťahov s prijímateľmi sociálnej služby sa musí zameriavať na integrálny rozvoj detí, mládeže i dospelých, výchovu k dobrovoľníctvu, otvorenosti pre partnerstvo s majoritnou spoločnosťou, inklúziu, ale aj k participácii vo vlastnej komunite.“.

Doterajší §30 sa označuje ako §30a.

**Čl. II**

Zákon č. 552/2003 Z. z. o výkone práce vo verejnom záujme v znení zákona č. 365/2004 Z. z., zákona č. 369/2004 Z. z., zákona č. 330/2007 Z. z., zákona č. 490/2008 Z. z., zákona č. 151/2010 Z. z., zákona č. 257/2011 Z. z., zákona č. 361/2012 Z. z., zákona č. 103/2014 Z. z., zákona č. 307/2014 Z. z., zákona č. 375/2015 Z. z., zákona č. 354/2016 Z. z., zákona č. 55/2017 Z. z., zákona č. 243/2017 Z. z., zákona č. 177/2018 Z. z., zákona č. 470/2019 Z. z., zákona č. 92/2022 Z. z., zákona č. 201/2024 Z. z. sa mení takto:

1. V § 1 sa odsek 2 dopĺňa písmenom e), ktoré znie:

„e) právnické osoby založené registrovanou cirkvou alebo náboženskou spoločnosťou.“.

**Čl. III**

Tento zákon nadobúda účinnosť 1. januára 2025.